Terram quam Olclercius et Romestanus, Sancto Stephano dederunt apud Corcellas pro animabus suis, concedunt canonici Sancti Stephani Divionensis Ecclesiæ. Erberto et Thebaudo, mansuras infra villam, tali pacto quod per singulos annos, ad nativitatem Christi canonicis persolvent, VI panes et V sextarios vini, et, V capones. Vineas autem et prata ubi sunt et ubi fuerunt, ad medietatem edificabunt ad opus canonicorum de terra vero arabili tercias canonicis reddent. Ad supplementum autem supra dictarum mansurarum concedunt eis unum campum justa Constantu mansum, et infra terram Sancti Benigni situm, sub tali condictione, ut si ibi vineam edificabunt, teneant ad medietatem ad opus canonicorum et in concanbio illius campi habeant in sine unum Jornalem terræ arabilis. Iterum concessum et confirmatum est quod si illi canonicis de Terra seu de Terræ reditibus injuriam fecerint, sive alter alterius non alio justiciam postulabunt, sed per magistrum Divonensis Ecclesiæ se justificabunt. Quod si a supradictas conventiones ad implere recuisaverint per XL dies ademendandum expectabuntur, et nisi infra XL dies emendaverint expletis XL diebus, terram sine omni recuperatione perdant. Huic pacto interfuit ex parte canonicorum. Guschelinus, Viudo, Vualterius, Vualo, Alinardus præpositus Divionenses, Oldemarus, Eldierius, Petrus, Constantinus. Ex eorum parte interfuit Mauricius Sacerdos, Aymarus, Vuibertus, Humbertus grammaticus scripsit.